ПРОТОКОЛ № 23
от заседанието на Комисия по правни и институционални въпроси към Пленума на Висшия съдебен съвет, 
проведено на 9 юли 2018 г.

Днес, 9 юли 2018 г., понеделник от 16.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ - отсъства

ЧЛЕНОВЕ:				СТЕФАН ГРОЗДЕВ - отсъства
						ВЕРОНИКА ИМОВА - отсъства
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА
						ЕВГЕНИ ДИКОВ 

На заседанието присъстват експертните сътрудници на комисията Мартин Величков – и.д. директор на дирекция „Правна“, Цветелина Велинова – главен експерт – юрисконсулт в дирекция „Правна“, Аделина Кандова – главен експерт в дирекция „Международна дейност“, Зорница Златева - главен експерт - връзки с обществеността в отдел „Публична комуникация и протокол“ и техническият сътрудник на комисията – Изабела Стоянова.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

               1. ОТНОСНО: Справка за командировките на членове на Висшия съдебен съвет за периода  25.06.2017 г. – 25.06.2018 г., във връзка с постъпило заявление във ВСС за достъп до обществена информация с рег. № 26/26.06.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Информацията да се допълни с направените в настоящото заседание предложения, като се посочат основанията за командироване и се уточни източникът на финансиране, както и да се посочи задължението на изпълнителя, съгласно чл. 26, ал.2 от Договор ВСС-2089/19.02.2018 г. във връзка с осигуряване на самолетни билети (“да предлага, при всяка конкретна заявка за осигуряване на самолетен билет, най-ниските на пазара нетни цени, предлагани от авиокомпаниите към момента на резервацията от изпълнителя“). 
1.2.	След като информацията бъде изготвена в цялостен вид да се внесе за разглеждане на заседание на комисията за 16.07.2018 г. 

2. ОТНОСНО: Информация от ЕМСС и писмо от съдии от окръжния и районния съд в гр. Краков – представители на Съдийските асоциации „Юстиция“ и „Темис“, относно ситуацията в Полша и реформата в полската съдебна система

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕДЛАГА НА ПЛЕНУМА НА ВСС след запознаване с получената информация по т.1 ДА ПОДКРЕПИ И/ ИЛИ ДА ПУБЛИКУВА изявлението на Изпълнителния борд на ЕМСС на интернет страницата на ВСС. 
2.2. ВНАСЯ като допълнителна точка за заседание на Пленума на ВСС за 12.07.2018 г. 

3. ОТНОСНО: Обобщение на основни международни източници и принципни становища на международни и европейски институции, свързани с конституционните гаранции за независимост на съдебната власт, изготвено в изпълнение на решение на КПИВ по протокол № 21/02.07.2018 г., т.1  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ИЗПРАЩА информацията по т.1 на дирекция „Правна“ в АВСС и отдел „Публична комуникация и протокол“ в АВСС.

	4. ОТНОСНО: Проект на решение за приемане на доклади от проведени международни срещи с участието на членове на Висшия съдебен съвет

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ следните доклади от проведени международни срещи с участието на членове на Висшия съдебен съвет: 

4.1.1. Доклад от Цветинка Пашкунова и Атанаска Дишева - членове на Висшия съдебен съвет, от участие в трета среща на екип по Проект 1 „Независимост и отчетност на съдебната власт & качество на правосъдието – продължение“ на Европейската мрежа на съдебните съвети, проведена в периода 19-20.04.2018 г.;

4.1.2. Доклад от Цветинка Пашкунова, Атанаска Дишева, Гергана Мутафова и Даниела Машева - членове на Висшия съдебен съвет, от участие в Общо събрание на Европейската мрежа на съдебните съвети за 2018 г., проведено в Лисабон, Португалия на 30.05-01.06.2018 г. 

		4.2. ПРЕДЛАГА НА ПЛЕНУМА НА ВСС ДА ВЪЗЛОЖИ на Дирекция „Информационни технологии и съдебна статистика“ на АВСС да публикува докладите, както следва:
- Докладът по т.4.1.1 да бъде публикуван на Интернет страницата на ВСС в раздел „Международна дейност/ Международно сътрудничество/ Международни организации/ Европейска мрежа на съдебните съвети/ Независимост и отчетност & качество на правосъдието – продължение“ и раздел „Международна дейност/ Доклади анализи и решения /Доклади от международни срещи“.
- Докладът по т.4.1.2. да бъде публикуван на Интернет страницата на ВСС в раздел Международна дейност/ Международно сътрудничество/ Международни организации/ Европейска мрежа на съдебните съвети „Годишно общо събрание на Европейската мрежа на съдебните съвети - 2018 г.“

		4.3. ВНАСЯ в заседание на Пленума на ВСС за 19.07.2018 г. 

II. ПРАВНИ ВЪПРОСИ:

	5. ОТНОСНО: Писмо от Конституционния съд с искане за предоставяне на становище по конституционно дело № 9/2018 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ВЪЗЛАГА на дирекция „Правна“ да изготви проекти на становища по искането на Тричленен състав на Върховния касационен съд на Република България за установяване на противоконституционност на разпоредбата на чл. 225, ал. 3 от Закона за съдебната власт, които да бъдат разгледани на заседание на Комисията на 16.07.2018 г. 

		6. ОТНОСНО: Писмо от заместник-председателя на Софийски градски съд относно приложението на чл. 416, ал. 2 и ал. 7 от НПК и чл. 64., ал. 1 и ал. 2 от ЗСВ / извлечение от протокол № 17 / 19.06.2018 г. на Комисия „Професионална квалификация и информационни технологии“ към Пленума на ВСС/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ОТПРАВЯ МОЛБА до Народното събрание на Република България за предоставяне на информация относно евентуално произнасяне по отправеното с решение по т. 7 от Протокол № 3/01.02.2018 г. на Пленума на ВСС искане за автентично тълкуване от законодателя на разпоредбите на чл. 416, ал. 2 и ал. 7 от НПК и чл. 64, ал. 1 и ал. 2 от ЗСВ.
6.2. ИЗПРАЩА на Народното събрание на Република България писмото на заместник-председателя на Софийски градски съд относно приложението на чл. 416, ал. 2 и ал. 7 от НПК и чл. 64, ал. 1 и ал. 2 от ЗСВ ведно с приложенията към.

	7. ОТНОСНО: Оспорване на начислена неустойка по договор №93-00-235/24.04.2015 г. с „Мултиплекс инженеринг“ ЕООД /извлечение от протокол №20/20.06.2018 г. на комисия „Бюджет и финанси“/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Налице са основания за извършване на прихващане на неустойката по договор № 93-00-235/24.04.2015 г. с „Мултиплекс инженеринг“ ЕООД от остатъка за плащане в размер на 2 453,58 лв. по същия договор. Комисията по правни и институционални въпроси не разполага с правомощието да извърши последното плащане по договора. 
7.2. ИЗПРАЩА решението по т. 1  на Комисия „Бюджет и финанси“, по компетентност.
7.3. ИЗПРАЩА решението по т. 1  на Комисия „Управление на собствеността“, за сведение.

	8. ОТНОСНО: Писмо от Красимир Ноев Кънчев – съдия във Върховен административен съд с вх. № ВСС – 7855/21.06.2018 г. /извлечение от протокол №21/27.06.2018 г. на комисия „Бюджет и финанси“/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
		
8.1. ИЗПРАЩА преписката на Комисията за финансов надзор с оглед извършване на преценка за необходимостта от предприемане на съответните действия.
8.2. ИЗПРАЩА преписката на Българска народна банка с оглед извършване на преценка за необходимостта от предприемане на съответните действия.
8.3. ИЗПРАЩА преписката на Министерство на правосъдието, за сведение.

ПРЕДСЕДАТЕЛ
                                                        НА КОМИСИЯТА:		/П/ 
ЦВЕТИНКА ПАШКУНОВА